tomron87/hebrew-wikipedia-sentences-corpus huggingface dataset:
במקרה וננס לבן הוא כוכב במערכת של כוכבים כפולים, הוא יכול לספוח אל עצמו חומר מבן-זוגו עד להשגת גבול צ'נדראסקאר, בו הקריסה הכבידתית מתחילה בשנית.
תוצאת השלב הוא סופרנובה מסוג Ia.
במידה והכוכב הקורס הוא מסיבי מאוד (מעל 3 מסות שמש), לחץ הניוון של הנייטרונים לא יצליח להתגבר על הכבידה העצמית.
במקרה כזה, הכוכב ילך ויתכווץ עד לרדיוס שוורצשילד ולכן יהפוך חור שחור.
קריסטופר "קריס" מרשל הוא שחקן אנגלי.
הוא ידוע בעיקר מהופעתו בתפקיד ניק הרפר בסדרה הקומית "המשפחה שלי", בתפקיד קולי פריסל בסרט "אהבה זה כל הסיפור" מ-2003, אדם בפרסומות של "BT Retail", ובתפקיד דייב בעונה הראשונה של הסדרה "Citizen Khan".באפריל 2013 החל להופיע בתפקיד הראשי, מפקח בילוש המפרי גודמן, בסדרה "Death In Paradise".
מרשל נולד בעיר באת' שבמחוז סאמרסט.
הוא עבר עם משפחתו לגור בהונג קונג ולאחר מכן לקנדה.
כשחזר לבריטניה למד בבית הספר העצמאי "Wells Cathedral School" בעיר הקתדרלה ולס שבמחוז סומרסט.
אחרי שנכשל בבחינות בגרות (A-levels) נרשם לבית הספר למשחק "רדרופס" בעיר מיידנהד שבמחוז ברקשייר לסיום לימודי התיכון.
תחילת הקריירה של מרשל בטלוויזיה הייתה בסדרה המשטרתית "The Bill", אבל פריצת הדרך הגדולה שלו הייתה כשהופיע בתפקיד ניק הרפר בסיטקום "המשפחה שלי" של ה-BBC.
ב-2003 שיחק מרשל בתפקיד קולין פריסל בסרט "אהבה זה כל הסיפור", הוא גילם דמות של צעיר אנגלי ממורמר שנוסע למילווקי בארצות הברית כדי למצוא אהבה.
ב-2004 הופיע מרשל בתפקיד סמל בילוש לוק סטון בסדרת הדרמה המשטרתית "Murder City".
בין השנים 2005 ו-2011 הופיע בפרסומות בטלוויזיה ובדפוס עבור חברת BT Retail, בדמות בשם אדם, ולצדו שיחקה אסתר הול בדמות ג'יין שהפכה לבסוף לאשתו.
ב-2012 גילם את דייב בסדרה הקומית "Citizen Khan" של ה-BBC.
אחרי שעזב את הסדרה "המשפחה שלי" ב-2003, חזר מרשל פעמים להופיע בסדרה.
בפעם הראשונה בפרק אחד בעונה החמישית, ובפעם השנייה בתוכנית ספיישל של הקומיק ריליף ב-2005. בראיון טען שהמשחק בדמותו של ניק היה מביך עבורו מכיוון שהוא היה מבוגר בהרבה מהדמות שגילם.
בסוף 2006 השתתף בסרט "Heist" ששודר באפריל 2008 בערוץ BBC Four.
בקיץ 2008 הופיע מרשל המחזה "שמנה" מאת ניל לביוט בטרפלגר סטודיוס.
ב-2011 היה לו תפקיד קבוע בדמות איתן בסדרה "Traffic Light".
באפריל 2013 הוכרז כי מרשל יצטרף לסדרת הדרמה של ה-BBC בשם "Death In Paradise" בתפקיד הבלש הראשי של האי, מפקח בילוש המפרי גודמן.
דמותו היא של אנגלי בלתי צפוי, בעל חוש הומור ואינטליגנטי.
הדמות הוצגה לראשונה ב-14 בינואר 2014 בפרק הראשון בעונה השלישית.
החקירה הראשונה שלו הייתה הרצח של קודמו לתפקיד, מפקח בילוש ריצ'רד פול (בגילומו של בן מילר).
ב-2015 כיכב מרשל בתפקיד טום סאנגר לצדה של אנליז הזמה בקומדיה הרומנטית "Sparks & Embers".
מרשל חי בלונג ברטון (קרוב לעיר ולס שבסומרסט) עם אשתו ובנו.
ב-2008 נפגע מרשל בתאונת דרכים בבריסטול ונפצע בראשו.
התאונה קרתה ב-28 באפריל 2008 אחרי בילוי לילי עם חברים.
הוא נלקח לבית החולים בבריסטול וסריקה גילתה את הפגיעה בראשו.
הוא החלים לגמרי ושלושה שבועות אחר כך הופיע כמתוכנן במחזה "Fat Pig".
Sold מאט 2008 Heist דיק פאדלקוט קלת דעת Easy Virtue פורבר Spending My Inheritance הארי תסכית רדיו 2010 Human Target דאג סדרת טלוויזיה (פרק אחד) טום לאסיטר 2011רמזור Traffic Light איתן Oka!
2002 - פרס הקומדיה הבריטית - השחקן החדש הטוב ביותר
קריסטבל בורג (במלטית: Christabelle Borg, נולדה ב-28 באפריל 1992) היא זמרת מלטזית, אשר ייצגה את מלטה באירוויזיון 2018 עם השיר "taboo".
היא משתמשת בשם הפרטי שלה קריסטבל.
כנערה, קריסטבל החלה את הקריירה שלה כשהנחתה תוכניות מלטזיות לנוער.
קריסטבל התחילה לנסות לייצג את מלטה באירוויזיון 2014 עם השיר "lovetricty" אך הגיע רק למקום השמיני.
קריסטבל ניסתה גם לייצג את מלטה באירוויזיון 2015 עם השיר "rush" אך הגיע למקום השני אחרי אמבר אשר ייצגה את מלטה באותה שנה עם השיר "warrior".
קריסטבל גם ניסתה לייצג את מלטה באירוויזיון 2016 עם השיר "kingdom" אך הגיע למקום הרביעי.
קריסטבל ניסתה לייצג את מלטה באירוויזיון 2018 עם השיר "taboo", בניגוד לשנים הקודמות הצליחה קריסטבל לנצח בקדם ולייצג את מלטה באותה שנה.
קריסטבל גם ניסתה לייצג את מלטה באירוויזיון הילדים 2005 עם השיר "going wild" אך לא הצליחה.
קריסטבל ייצגה את מלטה באירוויזיון 2018 עם השיר "Taboo" בחצי הגמר השני.
בסיום הקראת התוצאות התברר שמלטה לא עלתה לגמר וסיימה במקום ה-13. זאת לאחר שאצל השופטים הגיעה למקום החמישי עם 93 נקודות, ואצל הקהל הגיעה למקום האחרון עם 8 נקודות בלבד.
קריס קרוס היה צמד היפ הופ אמריקאי שחבריו היו כריס "מאק דאדי" קלי וכריס "דאדי מאק" סמית'.
הצמד פעל משנת 1991 עד 1996 ומשנת 2006 עד 2013. קריס קרוס זכו להכרה עולמית בעקבות להיטם "jump".
הם גם זכו להכרה בעקבות סגנון לבושם הייחודי.
כריס קלי מת משימוש יתר בסמים בשנת 2013.
ההכרות בין חברי ההרכב החלה כשלמדו יחד בכיתה א.
קלי יליד אוגוסט 1978 וסמית' יליד ינואר 1979 התגלו בקניון באטלנטה מקום מגוריהם על ידי המפיק ג'רמיין דופרי שהיה אז בן 19. בעקבות הצלחתו עם הצמד הפך דופרי למפיק מבוקש.
בעזרת דופרי חתמו הנערים על הסכם עם חברת התקליטים "ראפהאוס רקורדס" והוציאו את אלבום הבכורה Totally Krossed Out בשנת 1992. האלבום הופק על ידי דופרי וממנו נמכרו ארבעה מיליון עותקים בארצות הברית.
האלבום כלל את הלהיט "Jump" ששהה שמונה שבועות בצמרת מצעד הבילבורד הוט 100. בכך היה לשיר הראפ הראשון ששהה בצמרת תקופה כה ארוכה.
הוידאו קליפ לשיר צבר אף הוא הצלחה רבה.
הוא דורג במקום הראשון ב-MTV, ונמכרו ממנו 100,000 עותקים.
הצמד ביצע מופע חימום בסיבוב ההופעות של מייקל ג'קסון שליווה את יציאת אלבומו Dangerous.
קריס קרוס הופיעו גם בהופעת קמע בווידאו קליפ של ג'קסון לשירו Jam.
הם השתתפו גם בקליפ של ראן די אם סי לצד אמנים נוספים, בקליפ של TLC ושיחקו בפרק של הסדרה עולם אחר.
בשנת 1992 ביצע הצמד את השיר Jump בסדרה The Living Colour.
בשנת 1992 יצא גם משחק וידאו בכיכובם של השניים.
קריס קרוס הופיעו בהופעת קמע בסרט Who's the Man?
האלבום השני של קריס קרוס Da Bomb יצא בשנת 1993 והשיג מכירות פלטינום.
האלבום כלל את הלהיט Alright בשיתוף הדיג'יי Super Cat, את הלהיט I'm Real" ואת הלהיט Da Bomb בשיתוף הראפר Da Brat.
האלבום השלישי Young, Rich & Dangerous יצא בשנת 1996 והשיג מכירות זהב.
ב-29 באפריל 2013 נמצא כריס קלי חסר הכרה בביתו שבאטלנטה והובל לבית החולים.
על פי הממצאים הוא מת כתוצאה משימוש בסמים, ביניהם הרואין וקוקאין.
קרינת פני משה הוא סיפור מקראי קצר הממשיך את סיפור חידוש הברית של ה' עם עמו ישראל.
התיאור בו קרן העור של פניו של משה מופיע ב.
משה שהה בהר סיני "אַרְבָּעִים יוֹם וְאַרְבָּעִים לַיְלָה", לא אכל ולא שתה בעת שכתב את לוחות העדות.
משה ירד מההר כשעור פניו קורן ובידיו שני הלוחות.
העם ואהרן רואים את עור פניו הקורן ויראים מלגשת אליו.
משה יורד מהר סיני לאחר ארבעים יום וארבעים לילה בהם שהה על ההר מבלי שאכל וישן.
על פי דבריו של משה ב הצום הארוך נועד לכפר על חטא העגל.
המחבר המקראי לא מוסר את תוכן המפגש בין משה לה'.
לוחות העדות איתם ירד משה מההר החליפו את לוחות הברית אותם שבר בעלייתו הראשונה להר.
במקרא מודגש שלוש פעמים כי "קָרַן, עוֹר פָּנָיו" של משה.
המילה 'אור' לא מופיעה בכתוב, אך ייתכן שהיא רמוזה במילה 'עור'.
עגל הזהב אשר נעשה בחטא סימל נוכחות אלוהית לכן פניו הזוהרים של משה הם תחליף לעגל אשר לעם אין צורך בו עוד.
הרמב"ם, פירש כי עור פניו הקורן של משה העלה אותו לדרגת מלאך: "נקשרה דעתו לצור העולמים ולא נסתלק מעליו ההוד לעולם וקרן עור פניו ונתקדש כמלאך".
משה לא ידע כי קרן עור פניו והעם ואהרן יראים מלגשת אליו.
תחילה ניגשו אהרון וזקני העדה שקיבלו את ברית ה'.
העם הבין כי קרינת עור פניו של משה לא מזיקה מתקרב גם הוא ומשה מוסר להם את דברי האל.
כשמשה סיים את מסירת הדברים הוא מכסה את פניו במסכה המסתירה את קרינת עור פניו.
מעתה כאשר ישוב וידבר עם האל הוא יסיר את המסווה - המסכה שעל פניו עד שימסור את דברי האל לעם.
משה הוא בן אנוש ועורו הקורן לא יסכן אותם במפגש עם האל.
בני ישראל מבינים כי כאשר משה יסיר את המסווה הוא מוסר להם את דברי האל.
כבר במדרשי חז"ל הוסברה קרינת עור פני משה במשמעות של קרני הוד ופנים מאירות וזורחות.
הבנה זו נותרה ההבנה העיקרית והמקובלת בפרשנות היהודית לדורותיה.
רבי אברהם אבן עזרא הביא את הסברו של חיוי הבלכי, שפניו של משה נעשו יבשות כקרן, מפני שלא אכל לחם בהיותו בהר, והעם ירא לגשת אליו מפני שהיו פניו מכוערות.
האבן עזרא מקשה על הסבר זה ודוחה אותו בבוז.
הרשב"ם דוחה את ההבנה שהכוונה לקרניים פיזיות, וכותב ש"המדמהו ל'קרני ראם קרניו' - אינו אלא שוטה".
פירוש יוצא דופן וייחודי הביא הרלב"ג.
לדעתו, אין הכוונה לקרניים ממשיות, אלא זהו משל ל"זוהר השכל" של משה, שמרוב העמקת שכלו, לא הבחין בעם הקרב אליו, ומפני כך יראו הבריות לגשת אליו.
לפי זה, גם המסווה ששם משה על פניו איננו כיסוי פיזי, אלא ביטוי להשתדלותו להתנתק מהעמקתו הרוחנית, כדי שיוכל לדבר אל העם.
מקור קרני ההוד על פי המדרש
מדרש שמות רבה מעלה את השאלה הבאה:
במדרש מובאות שלש דעות בעניין זה.
דעתם של "חכמים" היא שקרני ההוד נלקחו מן המערה, שנאמר: "והיה בעבור כבודי".
המדרש לא מציין על איזו מערה מדובר, ונראה שהוא מניח שברור על איזו מערה מדובר.
רבי ברכיה הכהן מביא דעה נוספת בשם רבי שמואל, הטוענת שקרני ההוד נלקחו מן הלוחות:
פירוש נוסף מביא רבי יהודה בר נחמן בשם רבי שמעון בן לקיש:
פסל משה, יצירתו של מיכאלאנג'לו משנת 1505, מוצגת בכנסיית סן פייטרו אין וינקולי, ברומא.
מיכלאנג'לו פיסל את משה ולראשו שתי קרניים, פירוש נוסף לביטוי "קרנו פניו".
מיכלאנג'לו פיסל לראש משה שתי קרניים וזאת לפי תרגום התנ"ך של הירונימוס, (הוולגטה) ללטינית, שתרגם את המילה קרן בביטוי "קרן עור פניו" כקרן של בעל חיים.
בתפיסה זו החזיקו רבים מהאמנים שפעלו בתקופת הרנסאנס.
קריסטן שטדלנדר הידועה יותר בשם הבמה שלה, קריס סטטלנדר היא מתאבקת אמריקאית, המופיעה בארגון ההיאבקות All Elite Wrestling (AEW), שבו היא מכהנת כאלופת הנשים של AEW הנוכחית.
בייקר החלה את קריירת ההיאבקות שלה באפריל 2017. היא העבירה את השנה הראשונה שלה בקריירה בארגוני היאבקות באזור ניו יורק.
קרב הבכורה שלה היה ב-29 באפריל, שבו היא התמודדה מול קרן קיו על אליפות הנשים של VPW.
היא לבסוף זכתה בתואר זה ב-10 ביוני.
עוד בשנה הראשונה שלה כמתאבקת היא הספיקה לעבור גם בארגון ההיאבקות Combat Zone Wrestling (CZW).
סטטלנדר ערכה את קרב הבכורה שלה בארגון ההיאבקות All Elite Wrestling (AEW) ב-19 בנובמבר 2019 בתוכנית AEW Dark, בקרב שבו היא וביג סוול הפסידו לבריט בייקר וריהו.
שבוע לאחר מכן, היא רשמה את קרב הבכורה שלה בתוכנית השבועית הראשית של הארגון, Dynamite, כשהיא והיקארו שידה התמודדו מול בי פריסטלי ואמי סאקורה בקרב זוגות, אך היא הייתה שוב בצד המפסיד.
בחודש דצמבר, הארגון הודיע על החתמתה של סטטלנדר כאחת המתאבקות במחלקת הנשים.
לאחר החתמתה, היא יצאה לרצף ניצחונות נגד מתאבקות כמו היקארו שידה, בי פריסטלי ובריט בייקר.
היא הפכה לטוענת לכתר לאליפות הנשים של AEW לאחר שניצחה את בייקר ב-18 בדצמבר.
סטטלנדר התמודדה מול אלופת הנשים של AEW, ריהו, בקרב על התואר, שבו היא כשלה במשימתה לאחר שהוסחה דעתה פעמים רבות על ידי ברנדי רודס, אווסום קונג, מל ולות'ר מקבוצת The Nightmare Collective.
היא קיבלה הזדמנות נוספת להתחרות על התואר, הפעם נגד אלופת הנשים החדשה, ניילה רוז, כשהקרב ביניהן התקיים באירוע Revolution, שנערך ב-29 בפברואר 2020, ובו היא נוצחה על ידי האלופה.
באירוע השלם וצפה הבא שהיה Double or Nothing ונערך ב-23 במאי, סטטלנדר גברה על פנלופה פורד.
לאחר היעדרות ממושכת עקב פציעה, סטטלנדר חזרה לצד טרנט ב-31 במרץ 2021, כשהיא עזרה לצ'אק טיילור ואורנג' קאסידי בניצחונם על מירו וקיפ סביאן.
קרב החזרה שלה לזירה נערך חודש לאחר מכן ב-28 באפריל ובו היא גברה על פנלופה פורד.
ב-26 ביוני, סטטלנדר רשמה ניצחון על הבאני.
בספיישל Road Rager, שנערך ב-7 ביולי, סטטלנדר ואורנג' קאסידי ניצחו בקרב זוגות מעורב את הבאני והבלייד.
ב-11 באוגוסט בפרק של התוכנית Dynamite, סטטלנדר גברה על ניילה רוז.
באירוע All Out, שנערך ב-5 בספטמבר, סטטלנדר כשלה בניסיונה לזכות באליפות הנשים של AEW לאחר שהפסידה לאלופת הנשים, ד"ר בריט בייקר.
ב-1 בדצמבר בפרק של התוכנית Dynamite, סטטלנדר הודחה בשלב רבע הגמר של הטורניר על אליפות TBS לאחר שנחלה הפסד לרובי סוהו.
במופע המקדים לאירוע Revolution, שנערך ב-6 במרץ 2022, סטטלנדר נחלה הפסד לליילה הירש.
ב-20 במאי בפרק של התוכנית Rampage, סטטלנדר גברה על רד ולווט.
שבוע לאחר מכן, סטטלנדר הפסידה לרובי סוהו.
ב-10 ביוני בפרק של התוכנית Rampage, סטטלנדר ניצחה את רד ולווט.
אליפות הנשים של AAW (פעם אחת)
אליפות TBS של AEW (פעם אחת)
אליפות הנשים של AEW (פעם אחת, נוכחית)
אליפות סטארלט של NYFC (פעם אחת)
PWI דירג אותה במקום ה-32 מתוך 100 המתאבקות הטובות ביותר לשנת 2020
דורגה במקום ה-6 מתוך 10 המתאבקות הטובות ביותר של השנה (2019)
אליפות הנשים של VPW (פעמיים)
אליפות העולם של WSU (פעם אחת)
אליפות העולם הזמנית של WSU (פעם אחת)
קריסטבל אנני קוקרל הייתה ציירת בריטית לילדים, פורטרטים ונופים.
היא נישאה לפסל סר ג'ורג' פרמפטון, והפכה לליידי פרמפטון, אך המשיכה להציג את אמנותה תוך שימוש בשם הנעורים שלה.
היא נולדה בשנת 1863, בתו של ג'ורג' ראסל קוקרל מלונדון, והוכשרה בבתי הספר המלכותיים של האקדמיה משנת 1882, שם הכירה את בעלה לעתיד, הפסל ג'ורג' פרמפטון.
הם התחתנו באפריל 1893 ובנם מרדית פרמפטון נולד ב־17 במרץ 1894. היא הציגה עבודות באקדמיה המלכותית משנת 1885 והמשיכה עד 1910, תמיד תחת שם נעוריה.
בעלה קיבל תואר אבירות בשנת 1908 ובשנת 1910 הם עברו לבית חדש שתוכנן על ידו בסנט ג'ון ווד, לונדון, שכלל סטודיו לכל אחד מהם.
הסטודיו שלה בבית תואר כ"חדר ציור מושלם שבו משולבים ביעילות נוחות ותועלת", עם תמונות רבות על הקירות ושטיח מהסטודיו של לייטון.
הבית הוצג במאמר משנת 1910 "עיצובים אחרונים בארכיטקטורה ביתית" במגזין "סטודיו", עם תצלומים, כולל אחד מחללי הפנים של הסטודיו של קוקרל.
החלק החיצוני של הבית נשאר כמעט ללא שינוי.
קוקרל דגמנה מדי פעם לבעלה: בפסל "אם וילד" מראים אותה עם בנם התינוק מרדית, שהוצג בביאנלה בוונציה בשנת 1897 ובתערוכה העולמית בפריז בשנת 1900. בעלה הוצג גם בעבודתה: אחד מציוריה הקטנים מראה אותו יושב ליד חלון, עובד על פסלו, ובנו הצעיר צופה בו.
בעלה נפטר ב-21 במאי 1928, ובשנת 1930 העניקה לזכרו מספר פסלי ארד לגלריה לאמנות של מועצת העיר קמברוול בורו, לונדון, בגלל חיבתה למקום.
קריסה סלמינן (בפינית: Krisse Salminen; נולדה ב-27 בינואר 1977) היא קומיקאית ומנחת טלוויזיה פינית.
סלמינן היא בתם של השחקנית קארינה טורונן ומנחה הטלוויזיה רייו סלמינן, ב-2001 התחילה את הקריירה שלה במופעי סטנד אפ.
באירוויזיון 2007 שימשה כמנחה אורחת.
היא דיבבה את דמותה של פייפר בדיבוב הפיני לסרט רובוטס, את שלגיה בסרט "שרק השלישי" ואת ברבי ב"צעצוע של סיפור 3", היא גם דיבבה בסרט "סודות הקיסר" (Keisarin salaisuus), הסרט הפיני הראשון שיצא בהנפשה ממוחשבת.
ב-2012 זכתה בגרסה הפינית של תוכנית המציאות "רוקדים עם כוכבים".
כשחקנית הופיעה במספר סרטים וסדרות טלוויזיה, היא זכתה מספר פעמים ב-"Telvis", פרס הטלוויזיה הפיני.
היא נשואה למפיק ירקו לואומן.
קריסטה אוֹיַסַאר (באסטונית: Krista Ojasaar; נולדה ב-1975) היא משוררת וחוקרת ספרות אסטונית.
אויסאר נולדה במחוז לאנה-וירו שבצפון אסטוניה בהמשך עברה לעיר טרטו שבמזרח ארצה, עיר שבאוניברסיטה שלה למדה ספרות אסטונית וניהול מיזמי תרבות.
במקביל ללימודי ספרות אסטונית לתואר שלישי ולעבודת הדוקטור שלה, מחקר המתמקד באגודות הספרות שפעלו באסטוניה בין השנים 1930 ל-1940, היא שותפה בהוצאת ספרים ועובדת כמנהלת משאבי האנוש במוזיאון הסִפרוּת של טרטו.
שמונה משיריה התפרסמו בתרגום לעברית בספר "כובעים וכפפות", אסופה לשירה אסטונית שערך ותרגם רמי סערי.
ה- KRISS Vector היא סדרה של כלי נשק המבוססים על עיצוב תת-מקלע האב שפותח על ידי החברה האמריקאית קריס ארצות הברית.
הם משתמשים במערכת נשיפה מושהית לא קונבנציונלית בשילוב עם עיצוב בקו כדי להפחית את הרתיעה המורגשת בירי ואת טיפוס הלוע, שהומצא על ידי המהנדס הצרפתי רנו קרברט .
קריסה (מחשוב) הוא אירוע שבו תוכנה או מערכת הפעלה מפסיקה לפעול כראוי ויוצאת מפעולה באופן בלתי צפוי.
נפילה יכולה להתרחש בתוכנות יישומים, מערכות הפעלה או כתוצאה מתקלת חומרה.
באגים בתוכנה: שגיאות בתכנות שגורמות לפעולה בלתי צפויה של התוכנה.
גישה לזיכרון לא חוקי: ניסיון לגשת לזיכרון שאינו קיים או שאינו מורשה.
פקודות לא תקינות: ביצוע פקודות לא חוקיות שגורמות לתוכנה להפסיק לפעול.
תקלות חומרה: כשל ברכיבי החומרה כמו זיכרון, דיסק קשיח, או מעבד.
נפילת תוכנה: מצב שבו יישום מסוים מפסיק לפעול.
המשתמש יכול לסגור את היישום ולהפעילו מחדש.
נפילת מערכת: מצב שבו מערכת ההפעלה מפסיקה לפעול, מה שגורם להשבתה מלאה של המחשב.
במקרים כאלו נדרשת אתחול מחדש של המערכת.
נפילה יכולה לגרום למערכת הפעלה להיכנס למצב של קריסת ליבה (kernel panic) או לשגיאת מערכת קטלנית (fatal system error).
במקרים חמורים, נפילות יכולות לחשוף נתונים רגישים או לאפשר ביצוע קוד זדוני.
נפילות בדרך כלל מדווחות למפתחים באמצעות מנגנונים שונים כמו דוחות קריסה, כדי שיוכלו לבדוק ולתקן את הבעיות הגורמות לנפילה.
דוחות אלו מכילים מידע על המצב שבו התוכנה נפלה, מה שיכול לסייע בזיהוי ותיקון הבעיה.
נפילות עשויות להיות בעלות השלכות אבטחה, כיוון שהן יכולות לחשוף נתונים רגישים או לאפשר ביצוע קוד זדוני.
לעיתים, תוקפים יכולים לנצל באגים שגורמים לנפילה כדי להחדיר קוד זדוני למערכת.
בדיקות תוכנה: ביצוע בדיקות יסודיות על התוכנה לפני שחרורה.
עדכונים ותיקונים: שחרור עדכוני תוכנה ותיקונים לבאגים שהתגלו.
שימוש במנגנוני גיבוי ושחזור: התקנת מנגנוני גיבוי ושחזור שיכולים להחזיר את המערכת למצב תקין במקרה של נפילה.
תחזוקת חומרה: תחזוקה וגיבוי של מערך החומרה למניעת נפילות ותקלות במנגנוני החומרה.
באג קראודסטרייק 2024: נפילה מפורסמת שהתרחשה בתוכנת האבטחה קראודסטרייק, שגרמה לתקלות נרחבות במערכות רבות ברחבי העולם.
קרינת טרה-הרץ (ידועה גם כקרינה תת-מילימטרית, גלי טרה-הרץ, תדר גבוה במיוחד (THF), קרני T, גלי T ,T-light T-lux או THz) היא קרינה המורכבת מגלים אלקטרומגנטיים בתוך הרצועה המיועדת ל-ITU של תדרים מ-0.3 עד 3 טרה-הרץ (THz), אף על פי שהגבול העליון שרירותי במקצת, ונחשב על ידי מקורות מסוימים כ-30 THz.
אורכי גל של קרינה ברצועת טרה-הרץ נעים בהתאם בין 1 מ"מ ל-0.1 מ"מ = 100 מיקרומטר.
מכיוון שקרינת הטרה-הרץ מתחילה באורך גל של כמילימטר אחד ומתקדמת לאורכי גל קצרים יותר, היא ידועה לפעמים כפס התת-מילימטר, והקרינה שלה כגלים תת-מילימטרים, במיוחד באסטרונומיה.
פס זה של קרינה אלקטרומגנטית נמצא באזור המעבר בין מיקרוגל לאינפרא אדום רחוק, וניתן להתייחס אליו כאחד מהם.
בהשוואה לתדרי רדיו נמוכים יותר, קרינת טרה-הרץ נספגת בחוזקה בגזי האטמוספירה, ובאוויר רוב האנרגיה נחלשת תוך מטרים ספורים.
קרינת טרה-הרץ יכולה לחדור לשכבות דקות של חומרים, אבל היא נחסמת על ידי חפצים עבים יותר.
קרני THz המשודרות דרך חומרים יכולות לשמש לאפיון חומרים, בדיקת שכבות, מדידת הקלה, וכחלופה באנרגיה נמוכה יותר לקרני רנטגן להפקת תמונות ברזולוציה גבוהה של פנים של עצמים מוצקים.
קרינת טרה-הרץ תופסת נקודת ביניים שבה טווחי גלי המיקרו וגלי האור האינפרא-אדום חופפים, נקודה זו מכונה "פער הטרה-הרץ"; מכיוון שהטכנולוגיה ליצירתה ולמניפולציה שלה עדיין בחיתוליה.
היצירה והאפנון של גלים אלקטרומגנטיים בטווח תדרים זה מפסיקים להיות אפשריים על ידי המכשירים האלקטרוניים הקונבנציונליים המשמשים לייצור גלי רדיו ומיקרוגל, המצריכים פיתוח של מכשירים וטכניקות חדשות.
קרינת טרה-הרץ ממוקמת בין קרינת אינפרא אדום לקרינת מיקרוגל בספקטרום האלקטרומגנטי, והיא חולקת כמה מאפיינים עם כל אחד מהם.
קרינת טרה-הרץ נעה בקו הראייה ואינה מייננת.
כמו גלי מיקרו, קרינת טרה-הרץ יכולה לחדור למגוון רחב של חומרים לא מוליכים; ביגוד, נייר, קרטון, עץ, פלסטיק וקרמיקה.
עומק החדירה בדרך כלל קטן מזה של קרינת מיקרוגל.
כמו אינפרא אדום, לקרינת טרה-הרץ מוגבלת חדירת ערפל ועננים, והיא אינה יכולה לחדור למים נוזליים או למתכת.
קרינת טרה-הרץ יכולה לחדור למרחק מסוים דרך רקמת הגוף כמו קרני רנטגן, אך בניגוד אליהם היא בלתי מייננת, ולכן ישנה התעניינות להשתמש בה כתחליף לקרני רנטגן רפואיות.
בשל אורך הגל הארוך שלהן, לתמונות שנעשו באמצעות גלי טרה-הרץ יש רזולוציה נמוכה יותר מקרני רנטגן וצריכות להיות משופרות.
האטמוספירה של כדור הארץ היא קולט חזק של קרינת טרה-הרץ, ולכן טווח קרינת הטרה-הרץ באוויר מוגבל לעשרות מטרים, מה שהופך אותו לא מתאים לתקשורת למרחקים ארוכים.
עם זאת, במרחקים של ~10 מטרים, הרצועה עדיין עשויה לאפשר יישומים שימושיים רבים בהדמיה ובנייה של מערכות רשת אלחוטיות ברוחב פס גבוה, במיוחד מערכות פנימיות.
בנוסף, הפקה ואיתור קרינת טרה-הרץ קוהרנטית נותרה מאתגרת מבחינה טכנית, אם כי קיימים כיום מקורות מסחריים זולים בטווח 0.3-1.0 THz (החלק התחתון של הספקטרום), כולל ג'ירוטרונים, מתנדים של גל לאחור ודיודות מנהור תהודה .
בשל האנרגיה הקטנה של פוטונים THz, התקני THz דורשים טמפרטורה נמוכה במהלך הפעולה כדי לדכא רעש סביבתי.
לכן הושקעו מאמצים גדולים במחקר THz כדי לשפר את טמפרטורת הפעולה, תוך שימוש באסטרטגיות שונות כגון מטא-מכשירי אופטו-מכניים.
קריסה חברתית (הידועה גם כקריסת ציוויליזציה או קריסת מערכות) היא קריסתה של חברה אנושית מורכבת המאופיינת באובדן זהות תרבותית ומורכבות חברתית, היעדר הנהגה ועליית באלימות.
הסיבות לשקיעת חברה יכולות להיות אנדוגניות, דהיינו ממקור פנימי, כגון משברים פוליטיים, חברתיים, מבניים וכלכליים, או אקסוגניות, דהיינו ממקור חיצוני, כגון מגפות, תופעות טבע, שינויי אקלים, הידלדלות משאבי הטבע, פלישות או מלחמות.
חברה קורסת עשויה לחזור למצב פרימיטיבי יותר, להיטמע בחברה חזקה יותר, או להיעלם לחלוטין.
לוק קמפ, חוקר מאוניברסיטת קיימברידג', אשר בדק עשרות תרבויות חקלאיות-עירוניות שהתקיימו בין שנת 3000 לפני הספירה לשנת 600 לספירה והתאפיינו בשליטה צבאית באזור הגאוגרפי שלהן ובמבנה פוליטי רציף, חישב כי זמן החיים הממוצע של תרבות מסוג זה היה 340 שנה.
לאורך ההיסטוריה סבלו חברות רבות מקריסה, ללא קשר לגודלן ולמורכבותן.
חלקן הצליחו להתאושש ולהמשיך להתקיים תוך שינויים מהותיים, דוגמת סין, יוון ומצרים.
שינוי אקלים והידלדלות משאבי הטבע
מחקרים רבים שנערכו בנושא התפתחות התרבויות מצביעים על קשר ישיר חזק בין מגוון וזמינות מקורות האנרגיה לבין דרגת המורכבות של החברה.
חברה שהגיעה לדרגת מורכבות גדולה בזכות שפע אנרגטי עשויה לעמוד בפני אתגר כפול במקרה של משבר אנרגיה, אשר העלול לגרום לקריסתה: מספר הולך וגדל של בעיות שיש לפתור מול מסוגלות הולכת וקטנה להתמודד עם פתרון בעיות אלה.
ההיסטוריונים סבורים כי אחת הסיבות העיקריות לנפילת האימפריה האכדית בשנת 2154 לפנה"ס, הייתה הירידה ההדרגתית באיכות הסביבה.
כאשר האימפריה נוסדה בשנת 2334 לפנה"ס, מזג האוויר היה נעים ומתאים לפיתוח חקלאות ולהתרחבות היישובים.
האקלים הפך בהדרגה ליבש יותר, והאימפריה סבלה מבצורת, משיטפונות ומאסונות טבע אחרים.
התפוקה החקלאית הצטמצמה, מקורות המים התייבשו והופיעו מחלות רבות.
כל התופעות הללו החלישו את השלטון המקומי ואת כוחו של הצבא שלא יצליח לבלום את תקיפות הכוחות החדשים שקמו באזור.
הסיבות המדויקות לנפילתה של תרבות עמק האינדוס, שראשיתה בשנת 3000 לפנה"ס וסופה בשנת 1800 לפנה"ס, אינן ידועות, אך החוקרים סבורים כי קיים קשר הדוק בין היעלמות התרבות הזאת לבין שינויי האקלים שפקדו את האזור.
החקלאות בעמק האינדוס הייתה תלויה לחלוטין בהצפות נהר האינדוס.
בסביבות שנת 2500 לפנה"ס, עוצמת המונסונים הקיציים פחתה, דבר שגרם לבצורת ופגעה אנושות בחקלאות.
האוכלוסייה התחילה לעזוב את העמק ולעלות לכיוון הרי ההימלאיה שם הורגשה עדיין השפעתם של המונסונים החורפיים, שאיפשרו קיום חקלאות בקנה מידה קטן.
החברה שהייתה מבוססת על ערים גדולות הצטמצמה לחברה חקלאית שהתגוררה ביישובים קטנים.
כאשר המונסונים החורפיים פסקו, גם יישובים קטנים אלה נעזבו והתרבות המפוארת של עמק האינדוס נעלמה.
תרבות המיסיסיפי הופיעה בסביבות שנת 800 לספירה ונעלמה בסביבות שנת 1600 לספירה.
תרבות מפותחת זאת התקיימה בדרום מזרחה של ארצות הברית של היום והייתה מאופיינת על ידי חברות אנושיות גדולות בעלות מערכות שלטוניות ודתיות מורכבות שעסקו בחקלאות ובמסחר.
הסיבות לקריסתה של תרבות זאת עדיין לא ברורות, אך משערים ששינויי האקלים מילאו בכך תפקיד מכריע.
חוסר היציבות האקלימית והאקולוגית שפקדה את האזור בין השנים 1300 – 1400 גרמה לדלדול הקרקע ולירידה בתנובת השדות.
ללא מקורות מזון זמינים מספיקים החברה התפרקה והאוכלוסייה נדדה לאזורים פוריים יותר.
המוות השחור, שהגיע לאירופה במאה ה-14, גרם למותם של קרוב ל-60 אחוזים מאוכלוסיית היבשת ויצר זעזועים חברתיים, כלכליים ופוליטיים שהאיצו את תהליך התפוררות הפאודליזם.
המוות ההמוני גרם למחסור חמור בעובדים, במיוחד בתחום החקלאות, שהיה הבסיס של המשטר הפאודלי.
כתוצאה מכך, האיכרים והצמיתים ששרדו יכלו לדרוש תנאים טובים יותר ושכר גבוה יותר עבור עבודתם.
בעלי האדמות, שהיו תלויים בעבודתם, נאלצו להיענות לדרישותיהם כדי להבטיח את המשך עיבוד האדמה.
השינוי שחל ביחסי הכוחות בין האדונים לאיכרים ולצמיתים ערער את יסודות מערכת היחסים הפאודלית שהתבססה על שעבוד כוח האדם.
חלק מהאוכלוסייה ששרדה נדדה לערים, בתקווה למצוא הזדמנויות לשיפור רמת החיים.
הגידול באוכלוסיית הערים תרם להתפתחות המסחר והכלכלה המוניטרית ולהתחזקות מעמד הסוחרים ובעלי המלאכה על חשבון מעמד האדונים הפאודליים שמצבם הכספי הלך והדרדר.
על רקע קריסתו של הסדר החברתי הקיים עלו והתחזקו התפיסות של ריכוזיות השלטון שהצעידו את אירופה לעידן שבו המלך והמדינה הפכו לגורמים הדומיננטיים.
התרבויות שהתקיימו במרכז יבשת אמריקה לפני גילויה על ידי כריסטופר קולומבוס וכיבושה ההדרגתי על ידי ממלכת ספרד וממלכת פורטוגל התחילו להיעלם החל מהמאה ה-16 בשל הטבח שנערך באוכלוסייה המקומית על ידי הכובשים, אך בעיקר בשל המגוון הרב של מחלות מידבקות שאותם כובשים הביאו איתם מ"העולם הישן" במסגרת "החילוף הקולומביאני".
כריסטופר קולומבוס ואנשי צוותו הביאו למרכז אמריקה מספר רב של מחלות מידבקות ביניהן טיפוס, אבעבועות שחורות, שפעת וחצבת.
מאחר שהאוכלוסיות הילידות לא היו רגילות למחלות מסוג זה, ולא היו ערוכות לטיפול בהשלכות החברתיות, המגפות שיבשו את מחזורי החקלאות והציד שקיימו את האוכלוסיות עד להגעת הכובשים והחלישו את כוח התנגדותן.
התוצאה הייתה קריסה הדרגתית עד להיעלמות מוחלטת של התרבויות הילידות, דוגמת האימפריה האצטקית.
רווחי המסחר אפשרו לנבטים לבנות ערים בהן מבנים ומקדשים מפוארים ואף לפתוח לצורך כך בית ספר לאדריכלות בעיר ממשית, לפתח תעשיית קרמיקה, ובמיוחד לפתח שיטות מתקדמות לניהול משק המים כבסיס לחקלאות משגשגת.
בבנייה המונומנטלית ובפיסול ניכרת השפעה הלניסטית.
דעיכת החברה הנבטית התחילה עם כיבוש הממלכה הנבטית על ידי האימפריה הרומית בשנת 106 לספירה והסתיימה עם התנצרות הנבטים תחת שלטונה של האימפריה הביזנטית במאה הרביעית לספירה.
לאחר סיפוח הממלכה הנבטית על ידי האימפריה הרומית, השתלטו הרומאים על הסחר בדרך הבשמים, שהיה מקור ההכנסה העיקרי של הממלכה.
הרומאים פיתחו דרכי סחר ימי שעקפו את הדרכים היבשתיות עליהן שלטו הנבטים.
בנוסף לכך הביקוש לבשמים, שהיה מצרך מבוקש במקדשים הפגאניים, ירד עם התחזקות הנצרות.
המשבר הכלכלי שנוצר פגע קשות ביסודות התרבות שאפיינה את החברה הנבטית וגרם להטמעתה ההדרגתי בתוך התרבות וההחברה הכובשת.
כיבושם של יוון והממלכות ההלניסטיות על ידי האימפריה הרומית, שהסתיים בשנת 30 לפנה"ס, הוביל לחילופי תרבות מורכבים שבהם אלמנטים יווניים השפיעו עמוקות על התרבות הרומית.
למעשה, במקום להחליף את התרבות היוונית, הכיבוש הרומי יצר תרבות יוונית-רומית היברידית ששימרה את מאפייני התרבות ההלניסטית, תוך הרחבת השפעתה על פני אזור גאוגרפי שהשתרע מעבר לגבולות הממלכות ההלניסטיות.
תחת השלטון הרומאי, הערים היווניות איבדו את עצמאותן הפוליטית, המערכות המשפטיות התמזגו, אך מרכזי התרבות ההלניסטית בהם ספריות ומכוני מחקר, דוגמת אלכסנדריה, אנטיוכיה ופרגמון המשיכו לפעול.
יוונית נשארה השפה המרכזית במזרח הים התיכון.
רומאים משכילים דיברו לטינית ויוונית ולמדו בבתי ספר ובאוניברסיטאות באתונה, ברודוס ובאלכסנדריה.
הפילוסופיה, הספרות, האומנות, האדריכלות והמדע פרי התרבות ההלניסטית הפכו למקצועות לימוד מוערכים על ידי הרומאים והשפיעו השפעה מכרעת על התרבות הרומית.
המיתולוגיה הרומית, שהייתה מבוססת בעיקר על סיפורים היסטוריים הקשורים להקמת העיר רומא, התמזגה עם המיתולוגיה היוונית.
הרומאים זיהו את האלים שלהם עם אלה של היוונים הקדמונים ופירשו מחדש מיתוסים על אלוהויות יווניות תחת שמות עמיתיהם הרומאים.
כמוכן, בהשפעת המסורת ההלניסטית, העניקו הרומאים מעמד אלוהי לקיסריהם וביססו פולחן קיסרי שהציע זהות רומית משותפת ויציבות שושלתית בתוך אימפריה בעלת גיוון דתי ותרבותי רב.
מיזוג תרבויות זה היווה את הבסיס להקמת התרבות הביזנטית ולהפיכתה של הנצרות לדת מדינה.
ברית המועצות התפרקה באופן סופי ורשמי ב-26 בדצמבר 1991 כתוצא מקיפאון כלכלי, מדיני וחברתי (אנ'), תוך יצירת 15 מדינות עצמאיות שהחליפו את 15 הרפובליקות של ברית המועצות.
התרבות הסובייטית ששלטה בכל המדינות הללו לפני הפירוק הייתה מושתתת על האידאולוגיה המרקסיסטית-לניניסטית שמטרתה קידום ערכי המהפכה, מעמד הפועלים, ועליונות המפלגה הקומוניסטית.
היא התאפיינה בריכוזיות ובשליטה בכל תחומי החיים, תוך מתן הכרה ותמיכה מועטות בלבד לתרבויות הלאומיות של הרפובליקות השונות.
תרבות זאת נעלמה עם התפרקותה של ברית המועצות ובמקומה התחילו לצמוח תרבויות לאומיות אופייניות לכל מדינה ומדינה.
החברות בהמדינות החדשות עברו תהליך של דה-סובייטיזציה (אנ') ובניית זיכרון קולקטיבי חדש, תוך החזרה לקדמת הבמה של ההיסטוריה, השפה והתרבות לאומיות שדוכאו באופן שיטתי וכמעט נעלמו עם השנים בלחץ התרבות הסובייטית.
אחרי עשרות שנים של מדיניות אנטי-דתית ואתאיזם מוצהר (אנ'), התרחשה התעוררות דתית משמעותית.
חוקות חדשות עיגנו את חופש הדת ואת ההפרדה בין דת למדינה.
כנסיות, מסגדים ובתי כנסת, שהוחרמו או נהרסו, שוקמו או נבנו מחדש והדת הפכה למרכיב מרכזי בהגדרתה של הזהות הלאומית החדשה.
המדינות החדשות שאפו לבסס ריבונות ועצמאות בתחומי מדיניות הפנים, החוץ והביטחון בהתאם לאופי החברה.
חלקן הפכו לרפובליקות בעלות משטר נשיאותי או חצי-נשיאותי ולרפובליקות פרלמנטריות וחלקן נשארו תחת משטר דיקטטורי.
קריסטיאנסנד (בנורווגית: Kristiansand) היא עיר נמל ובירת חבל מערב אגדר בנורווגיה.
העיר מדורגת כחמישית בגודלה במדינה: אוכלוסייתה 115,569 תושבים, נכון לינואר 2023.
את העיר הקים כריסטיאן הרביעי, מלך דנמרק בשנת 1641 כעיירת מסחר.
היא נועדה להיות מרכז כלכלי שיתמוך בנוכחות הצבאית ובמאמצי בניית הביצורים באזור.
הביצורים נועדו להגן על המעבר הימי במצר סקאגרק שבין האוקיינוס האטלנטי הצפוני והים הבלטי, ומכאן גם חשיבותו האסטרטגית.
חשיבות אסטרטגית זו הוכרה גם בזמן מלחמת העולם השנייה.
לאחר שכבשה גרמניה הנאצית את דנמרק ונורווגיה, ביקשה גרמניה להקשות על מעבר אוניות בעלות הברית במצר, וכן לחסום עורק ימי חשוב לברית המועצות.
כיוון שכך, התקינה ארבעה תותחים כבדים (380 מ"מ) בכל אחד משני צדי המצר, שנועדו ליירוט אוניות, וכיסו טווח של 55 ק"מ מכל קו חוף.
כיום מהווה העיר מרכז נופש קיצי עבור הנורווגים, ותיירים זרים עוברים בה בדרכם לערים הגדולות בנורווגיה, כשהם מגיעים למדינה במעבורות מדנמרק.
מרכז העיר נקרא "קוואדרטורן" (Kvadraturen) על שם הרשת המרובעת של רחובות מקבילים החוצים את מרכז העיר לאורכו ולרוחבו.
אתרים מרכזיים בעלי עניין בעיר הם מבצר כריסטיאנהולם שנבנה בין 1662 ל-1672, הקתדרלה של קריסטיאנסנד, שנבנתה ב-1884 בסגנון נאו-גותי והיא הכנסייה הגדולה בנורווגיה ורובע פוסביין, על בתי העץ המסורתיים והציוריים של רובע העיר הישנה.
קריסטובליט הוא פולימורף (בעל אותו הרכב כימי, אבל בעל מבנה שונה) של המינרלים קוורץ וטרידימיט הנוצר בחום גבוה.
הקריסטובליט מופיע בדרך כלל כגבישים אוקטהדרליים לבנים או חסרי צבע בתוך חללים בסלעים געשיים חומציים ובמרבצי דיאטומיט (סוג של סלע המורכב ממאובני צורניות) שעברו התמרה, בתצורת מונטריי בקליפורניה ובמקומות דומים.
הקריסטובליט תואר לראשונה ב-1887 מדגימות שנאספות ברכס סרו סן קריסטובל (Cerro San Cristóbal) במדינת אידלגו שבמקסיקו.
המינרל קרוי על שם המקום בו תואר לראשונה.
משערים כי המינרל לוסטיט (Lussatite) הקרוי על שם המקום בו נתגלה, הכפר לוסט (Lussat) במחוז פוי-דה-דום (Puy-de-Dôme) בצרפת, אותו תיאר המינרלוג הצרפתי פרנסואה ארנסט מאלאר ב-1890, הוא סוג של קריסטובליט.
הקריסטובליט יציב רק בטמפרטורות שמעל ל-1470ºC, כאשר נוכחות אדי מים והלחץ הפנימי יכולים לשנות את הטמפרטורה של הגבול התחתון של ההתגבשות, אבל הוא יכול להתגבש ולהשאיר יציב באופן מטאסטבילי בטמפרטורות נמוכות יותר.
היציבות של הקריסטובליט מחוץ לתחום היציבות התרמודינמי שלו מתרחשת משום שהמעבר מקריסטובליט לקוורץ או טרידימיט הוא סוג של "שיחזור", הדורש שבירה וסידור מחדש של המבנה המרחבי של הסיליקה.
מבנים אלו מורכבים מארבעונים של SiO4 בהם כל אטום חמצן משותף לשני ארבעונים סמוכים, כך שנוסחת המבנה הכימי של הסיליקה היא SiO2. נוסחה זו זהה לכל המינרלים החברים בקבוצת הקוורץ, הכוללת גם את הטרידימיט, הקואסיט והסטישהוביט.
שבירת הקשרים הנדרשת להמיר קריסטובליט לקוורץ או לטרידימיט דורשת אנרגיית שפעול ניכרת ויכולה לארוך אלפי שנים.
אטומים של אלומיניום או נתרן בגביש עשויים להגדיל יציבות זו.
הסיליקטים בעלי מבנה מרחבי ידועים בשם מינרלים טקטוסיליקטיים.
קשיותו של הקריסטובליט היא בין 6 ל-7 בסולם מוס ומשקלו הסגולי הוא 2.33 גרם לסמ"ק.
מבחינת תכונותיו האופטיות הקריסטובליט הוא חד-צירי חיובי, בעל מקדם שבירה של 1.48, ולגבישים יש שבירה כפולה בולטת.
קיימת יותר מצורה אחת של המבנה של קריסטובליט.
בטמפרטורות גבוהות המבנה הוא קובייתי, צורה המכונה קריסטובליט-β.
מבנה טטרגונלי של הקריסטובליט נוצר כאשר המינרל מתקרר מתחת ל-268ºC בלחץ אחיד מכל הכיוונים, צורה המכונה קריסטובליט-α או רק קריסטובליט.
מבנה זה נוצר מהמבנה הקובייתי על ידי הטיה סטטית של הארבעונים של הסיליקה במבנה.
המרה זו מכונה המרת גבוה-נמוך או המרת .
בדרך כלל לא ניתן למנוע את המרת תצורת ה- הקובייתית לתצורה הטטרגונלית על ידי קירור מהיר במיוחד.
במקרים נדירים יכולה הצורה הקובייתית להישמר אם הגרעין הגבישי נעוץ בתוך מסת אם שאינה מאפשרת את העיוות הספונטני המתרחש בהמרה, הגורם לשינוי בצורת הגביש.
המרה זו מתבצעת בצורה מקוטעת.
הטמפרטורה המדויקת הנדרשת להמרה תלויה בגבישיות של דוגמת הקריסטובליט וזו תלויה בגורמים כמו כמה זמן שהתה הדוגמית בטמפרטורה מסוימת.
מצב β הקובייתי מורכב מארבעוני סיליקה שהתפזרו בצורה דינמית.
צורת הארבעונים נותרת סדירה יחסית והם הוזזו ממיקומם הסטטי האידיאלי בשל פעולה של מחלקה של פונונים של תדירות נמוכה המכונים "rigid unit modes".
"קפיאה" של אחד מ-rigid unit modes אלו היא המצב המאפשר את המרת α–β.
בשלב ההמרה ממצב β ל-α רק אחד משלושת הצירים הקריסטלוגרפיים בקובייה שומר על ציר הסיבוב, שאורכו פי ארבעה בצורה הטטרגונלית.
בחירת הציר היא אקראית, ולכן יכולים לצמוח גבישים תאומים מתוך אותו גרעין.
שונות מרחבית זו של הגבישים התאומים בשילוב עם טבעה המקוטע של ההמרה עלולים לגרום לנזק מכני ניכר לחומרים בהם יש קריסטובליט והעוברים באופן תכוף דרך טמפרטורות של התמרה, כדוגמת לבנים חסינות אש.
כאשר מתרחש תהליך של Devitrification (בתהליך חימום זכוכית נוצרת על פניה משטח או קמטים לבנים לא רצויים בשל התגבשות) הגבישים הראשונים שנוצרים הם של קריסטובליט, אפילו כאשר הטמפרטורה היא מחוץ לתחום היציבות התרמודינמי שלו.
הטבע הבלתי מסודר הדינמי של מצב ה-β אחראי חלקית לאנתלפיה הנמוכה בהיתוך של סיליקה.
בחימום של קריסטובליט עד לטמפרטורה של 180ºC נהפך הקריסטובליט לצלול ושקוף, אבל כשהוא מתקרר הוא הופך לבנבן ושקוף למחצה בחזרה.
הכדוריות הזעירות שקוטרן נע בין 150 עד 300 ננומטר הבונות את האופאל היקר, והאחראיות למשחק הצבעים המרהיב שהפך אותו לאבן חן מבוקשת, בנויות מקריסטובליט שהתגבש באופן מטאסטבילי בטמפרטורות נמוכות.
גם "פתיתי השלג" המופיעים על פניו של הסלע המוכר בכינוי "אובסידיאן פתיתי שלג" (Snowflake Obsidian) הנמכר בחנויות לאספני מינרלים הם בעצם מקבצים זעירים של גבישי קריסטובליט קטנים.
מעבר לשימוש העקיף באופאל וב"אובסידיאן פתיתי שלג", חשיבותו העיקרית של הקריסטובליט היא בתחום הפטרולוגיה, בציינו את הטמפרטורה בה התגבש הסלע המכיל אותו.
מתחת ל-1,470ºC מתגבש הטרידימיט ומתחת ל-870ºC מתגבש קוורץ הסלע.
הקריסטובליט הוא מינרל נפוץ, אם כי בדרך כלל כגבישים מיקרוסקופיים.
גבישים מקרוסקופיים ניתן למצוא בעיקר בחללים בסלעים געשיים בזלתיים עד ריוליטים, דוגמת אובסידיאן מסוג "פתיתי שלג"; באבני חול שעברו התמרת מגע בזמן הדיאגנזה של הסלע, תופעה שגרמה להתגבשות מחדש של סלעי המשקע הצורניים; במרבצי דיאטומיט (סוג של סלע המורכב ממאובני צורניות) שעברו התמרה, בתצורת מונטריי בקליפורניה ובמקומות דומים.
קריסטינה צויה "קריסטי" ימאגוצ'י-הדיקן היא מחליקת קרח אמריקאית, אלופה אולימפית (אלברוויל 1992) ופעמיים ברציפות אלופת העולם (מינכן 1991 ואוקלנד 1992) בהחלקה אמנותית על הקרח בתחרות ליחידים.
ימאגוצ'י זכתה באליפות העולם לצעירים ב-1988 ובשתי אליפויות ארצות הברית בזוגות יחד עם בן זוגה רודי גלינדו (1989 ו-1990).
ימאגוצ'י נולדה בהייוורד, קליפורניה, ארצות הברית, לג'ים, דור שלישי במשפחה יפנית-אמריקאית, ורופא שיניים במקצועו, ואמה קרול דואי, מזכירה רפואית.
סביה של קריסטי נשלחו למחנה כליאה ליפנים בארצות הברית במהלך מלחמת העולם השנייה.
היא ואחיה ברט ולורי גדלו בפרימונט, קליפורניה שם למדה בתיכון מיסיון סן חוזה, ואז עברה ללמוד בתיכון ווילו גלן בסן חוזה, קליפורניה.
ימאגו'צי סבלה בילדותה מרגל סוסנית (Club Foot) – מום מולד הפוגע במבנה כף הרגל.
בשנותיה הראשונות היא נאלצה לעבור הליכים רפואיים לתיקון המום, בהמשך ילדותה היא החלה להחליק על קרח כחלק מהליך הטיפול.
ב-1986 זכתה ימאגוצ'י ביחד עם רודי גלינדו באליפות ארצות הברית בהחלקה על קרח בזוגות לצעירים.
שנתיים לאחר מכן, זכתה באליפות העולם לצעירים ביחידות.
יחד עם גלינדו זכתה גם בקטגוריית הזוגות.
ב-1989 זכו ימאגוצ'י וגלינדו באליפות ארצות הברית בזוגות, וכך גם ב-1990.
כזוג, ימאגוצ'י וגלינדו היו שונים משאר הזוגות בכך ששניהם החליקו גם בקטגוריית היחידים, מה שאפשר להם לבצע אלמנטים קשים כמו קפיצת פליפ משולשת זה לצד זה, שהיא קפיצה קשה יותר ממה שרוב הזוגות כיום מבצעים.
הם גם קפצו והסתובבו בכיוונים מנוגדים (החלקת ראי), כשימאגוצ'י מסתובבת וקופצת בכיוון השעון, וגלינדו-נגד כיוון השעון.
ב-1990, ימאגוצ'י החליטה להתמקד רק ביחידות.
ב-1991 עברה ימאגוצ'י לגור באדמונטון, אלברטה, קנדה על מנת להישאר עם המאמנת שלה קריסטי נס.
באותה שנה היא סיימה שנייה באליפות ארצות הברית, בפעם השלישית ברציפות.
חודש לאחר מכן, במינכן, גרמניה, זכתה ימאגוצ'י באליפות העולם לשנת 1991. משלחת הנשים האמריקאית לאליפות העולם באותה שנה, שכללה את ימאגוצ'י, טוניה הארדינג, וננסי קריגן זכתה בכל שלוש המדליות באליפות העולם בפעם הראשונה והיחידה.
ב-1992, ימאגוצ'י זכתה באליפות ארצות הברית, דבר שהקנה לה מקום במשלחת האולימפית לאולימפיאדת אלברוויל.
במשלחת היו חברות גם טוניה הארדינג, וננסי קריגן.
בעוד שמתחרותיה הראשיות, טוניה הארדינג, והיפנית מידורי איטו, ביצעו בעקביות את קפיצת האקסל המשולשת הקשה בתחרויות, ימאגוצ'י בחרה להתמקד בשיפור האמנותיות והחן של החלקתה.
בנוסף, היא בחרה להתמקד מבחינה טכנית בביצוע קומבינציית קפיצות משולשת-משולשת ולנסות להפוך למחליקה טובה יותר גם מבחינה טכנית וגם מבחינה אמנותית.
במשחקים עצמם זכתה ימאגוצ'י במדליית זהב למרות טעויות בתוכנית הארוכה שלה שכללו העזרות ביד על הקרח בקפיצת ה-loop המשולשת, וביצוע קפיצת סלקוב כפולה במקום סלקוב משולשת.
הארדינג ואיטו נפלו כשביצעו את קפיצת האקסל המשולשת (אף על פי שאיטו ביצעה אותה בהצלחה בהמשך התוכנית שלה).
באותה שנה זכתה ימאגוצ'י באליפות העולם בפעם השנייה ברציפות.
לאחר השנה המוצלחת שלה, הפכה ימאגוצ'י למקצוענית.
ימאגוצ'י השתתפה בגרסה האמריקאית של התוכנית "רוקדים עם כוכבים" וב-20 במאי 2008 ניצחה ימאגוצ'י יחד עם בן זוגה, הרקדן מארק באלאס את ג'ייסון טיילור ובת זוגו הרקדנית, אדיטה סלווינסקה.
שופטי התוכנית החמיאו לה שהיא הייתה המתחרה הכי עקבית מכל מתחרי התוכנית אי פעם, ולפי מנחה התוכנית, לימאגוצ'י היה את הניקוד הגבוה ביותר מכל המתחרים בתוכנית אי פעם.
על אף שימאגוצ'י זכתה במדליית הזהב, חברתה למשלחת, ננסי קריגן, האפילה עליה מבחינת הפרסום והחסויות שזכתה בהן.
היא מעולם לא הביעה חוסר שביעות רצון מהמצב והפכה לאחת המחליקות המקצועניות המצליחות ביותר מאז סוניה היני, והופיעה במופעים "אלופים על הקרח" ו"כוכבים על הקרח" יותר מעשר שנים.
היא קיבלה עסקאות פרסום מרשת וונדיס, ומחברת עדשות המגע DuraSoft.
אבל לא עסקאות במיליונים מחברות ענק כמו פפסי ומקדונלד'ס.
יש המייחסים זאת למוצא היפני של משפחתה, ולכך שהיא לא מייצגת את התדמית הכל-אמריקאית.
בנוסף, היא חתמה על חוזה פרסום עם חברת האופנה Celanese Acetate, הופיעה בפרסומת "יש חלב?", וגם הופיעה על קופסת דגנים.
ימאגוצ'י שימשה כפרשנית של החלקה על קרח עבור תחנת הטלוויזיה האמריקאית KNTV במהלך אולימפיאדת החורף 2006.
ב-2008 הפכה לאישה הראשונה אשר הזניקה את מרוץ המכוניות אינדיאנפוליס 500.
ביולי 2008, סקר של מכון המחקר Harris שנערך עבור האתר MarketWatch מצא כי ימאגוצ'י היא אחת מעשר הספורטאיות האהובות ביותר בארצות הברית, 16 שנה לאחר זכייתה באולימפיאדה.
ימאגוצ'י פרשה מהחלקה תחרותית והפכה למקצוענית לאחר עונת התחרויות 1992. היא השתתפה שנים רבות במופע "כוכבים על הקרח" והשתתפה בתחרויות החלקה למקצוענים בהן התחרתה במחליקות אחרות שזה עתה פרשו.
ב-1996, ייסדה את קרן "Always Dream" (תמיד לחלום) לילדים.
היא גם הוציאה קלטת התעמלות יחד עם The California Raisins שנקראה:
כשחקנית ימאגוצ'י השתתפה בתוכנית של PBS שנקראה "Freedom: A History of Us", שם גילמה את הארוקו אובטה, אחת מהמורות הראשונות של איקבנה באזור מפרץ סן פרנסיסקו.
היא הופיעה ב"כולם אוהבים את ריימונד", "אלופים על הקרח 2", "Frosted Pink" ובסרט של דיסני "לשבור את הקרח".
בנוסף, היא הופיעה במספר מופעי החלקה על הקרח לטלוויזיה.
ב-8 ביולי 2000, היא התחתנה עם ברט הדיקן, שחקן הוקי של ה"קרוליינה הוריקנס" אותו פגשה באולימפיאדת החורף 1992. הם מתגוררים בראלי, קרוליינה הצפונית, יחד עם שתי בנותיהם: קיארה קיומי, שנולדה ב-1 באוקטובר 2003, ואמה יושיקו, נולדה ב-17 בנובמבר 2005.
ב-2008, זכתה ימאגוצ'י בפרס המצוינות האסיאתית.
יומיים לאחר זכייתה ברוקדים עם כוכבים הוענק לה פרס סוניה הייני לשנת 2008 מאיגוד המחליקים המקצועיים.
פרס פלו הימן של קרן הספורט הנשי
בדצמבר 2005 נכנסה ימאגוצ'י להיכל התהילה האולימפי של ארצות הברית.
חברה בהיכל התהילה העולמי של החלקה אמנותית
חברה בהיכל התהילה האמריקאי של החלקה אמנותית
קריסטין אוטו היא שחיינית עבר מזרח גרמנית, אלופה אולימפית (סיאול 1988), אלופת עולם (גואיאקיל 1982 ומדריד 1986) ושיאנית עולם.
אוטו היא הספורטאית הראשונה והיחידה בהיסטוריה של המשחקים האולימפיים שזכתה ב-6 מדליות זהב באולימפיאדה אחת (סיאול 1988), בשלושה סגנונות שונים, בחתירה, גב ופרפר.
בשל כך כונתה "מלכת סיאול".
קריסטין אוטו נולדה בלייפציג שבמזרח גרמניה.
היא החלה לשחות בגיל 10. והתאמנה באקדמיה לספורט של מזרח גרמניה.
לאחר אליפות העולם החליפה אוטו מאמן והחלה להתרכז בסגנונות נוספים.
באליפות אירופה בשחייה שנערכה ברומא, איטליה בשנת 1983 זכתה אוטו ב-3 מדליות, 2 מדליות זהב במשחי שליחות ומדליית כסף אחת אישית.
מדליות זהב במשחה שליחות 4x100 מטר חופשי בתוצאה של 3:44.72 דקות ובמשחה שליחות 4x200 מטר חופשי בשיא עולם חדש של 8:02.27 דקות, תוך כדי שהיא זינקה ראשונה.
מדליית כסף במשחה ל-100 מטר חופשי בתוצאה של 55.52 שניות, אחרי בת ארצה בריגיט מיינקה (55.18 שניות) ולפני קוני ון בנטום מהולנד (56.61 שניות).
בשנת 1984 קבעה אוטו לראשונה שיא עולם חדש במשחה אישי, במשחה ל-200 מטר חופשי בתוצאה של 1:57.75 דקות ובכך שיפרה את שיאה של סינתיה וודהד מארצות הברית.
עקב החרם של הגוש הקומוניסטי על אולימפיאדת לוס אנג'לס (1984) בתגובה לחרם קודם של האמריקאים על אולימפיאדת מוסקבה (1980), היא לא השתתפה במשחקים האולימפיים שבהם הייתה מועמדת למספר מדליות זהב.
בשנת 1985 שברה אוטו את אחת מחוליות עמוד השדרה שלה.
היא לא התאמנה מרבית השנה ולכן לא השתתפה באליפות אירופה בשחייה באותה השנה.
באליפות העולם שנערכה במדריד, ספרד בשנת 1986 היא זכתה ב-6 מדליות, 4 זהב ו-2 כסף.
מדליות כסף, במשחה ל-50 מטר חופשי בתוצאה של 25.50 שניות, אחרי שיאנית העולם תמרה קוסטקה מרומניה שקבעה שיא עולם חדש של 25.28 שניות ובמשחה ל-100 מטר פרפר בתוצאה של 59.66 שניות, אחרי בת ארצה קורנליה גרסלר (59.51 שניות) ולפני שיאנית העולם מרי טי מאהר מארצות הברית (59.98 שניות).
באליפות אירופה בשחייה שנערכה בשטרסבורג, צרפת בשנת 1987 זכתה אוטו ב-5 מדליות זהב.
באולימפיאדת סיאול (1988) זכתה אוטו להישג חסר תקדים בספורט הנשי כשזכתה ב-6 מדליות זהב בכל המשחים בהם השתתפה.
אוטו, כמו מארק ספיץ שזכה ב-7 מדליות זהב במינכן זכתה ב-4 מדליות אישיות, ובשתי מדליות זהב במשחי שליחות.
הנשים שחו משחה אחד פחות מהגברים ולכן לא נתנה לה ההזדמנות לנסות ולהשוות את שיאו של ספיץ.
באליפות אירופה בשחייה שנערכה בבון, גרמניה בשנת 1989 היא זכתה ב-3 מדליות, 2 זהב ו-1 ארד.
מדליות זהב, במשחה ל-100 מטר גב בתוצאה של 1:01.86 דקות ובמשחה שליחות 4x100 מטר מעורב בתוצאה של 4:03.74 דקות.
לאחר האליפות היא פרשה משחייה תחרותית.
בין היתר, חברתה לנבחרת השחייה בריגיט מיינקה ספרה ששחייניות נבחרת מזרח גרמניה השתמשו באימרוץ נרחב.
לדברי אוטו היא לא הייתה מודעת לסמים שניתנו לה.
אוטו קבעה 6 שיאי עולם, שניים מהם אישיים.
היא זכתה ב-6 מדליות זהב אולימפיות, ב-9 מדליות מאליפויות העולם (7 זהב) וב-10 מדליות מאליפויות אירופה (9 זהב) ו-18 תוארי אליפות מזרח גרמניה.
התארים נשללו ממנה בשל האימרוץ שניתן לספורטאים בגרמניה המזרחית.
בשנת 1993 זכתה אוטו להכלל בהיכל התהילה הבין-לאומי של השחייה.
קריסטה פלנגאן היא שחקנית אמריקאית.
פלנגן החלה את הקריירה בהופעות אורח בסדרות כגון ER ותרגיע, ופרצה לתודעה כאשר הצטרפה ב-2004 לתוכנית המערכונים מד טי.וי.
בתוכנית פלנגן גילמה דמויות שונות, ביניהן לואן לוקהארט, פארודיה על סטנדאפיסטית כושלת, וביצעה חיקויים של ידוענים, כגון מיילי סיירוס, היידן פנטייר, היידי קלום, סקרלט ג'והנסון, רייצ'ל מקאדמס, אליוט פייג' וכו'.
פלנגן השתתפה גם בסרטי הפארודיה "גדול מהסרטים" ב-2007, ו"פגוש את הספרטנים" ב-2008.
בהמשך השתתפה בסדרה מד מן בתפקיד לואיס סדלר, מזכירתו של דון דראפר.
קריסטי לין נואם היא פוליטיקאית אמריקאית חברת המפלגה הרפובליקנית.
בין השנים 2019–2025 כיהנה כמושלת דקוטה הדרומית.
קודם לכן כיהנה כנציגת דקוטה הדרומית בבית הנבחרים של ארצות הברית משנת 2011, ומ-2007 ועד אז כחברת בית הנבחרים של דקוטה הדרומית.
בנובמבר 2024, הנשיא הנבחר של ארצות הברית, דונלד טראמפ, בחר בה לתפקיד מזכירת ביטחון המולדת בממשלו השני, וב-25 בינואר 2025 אושר מינויה על ידי הסנאט של ארצות הברית.
נואם נולדה בווטרטאון שבדקוטה הדרומית, בתם של קורין ורון ארנולד.
היא גדלה בחווה חקלאית ועסקה בגידול בקר.
לאחר שאביה נהרג בתאונת עבודה, היא הפסיקה את לימודיה בקולג' וחזרה לעבוד בחווה המשפחתית.
ב-1997 זכתה בפרס החוואית הצעירה של מדינת דקוטה הדרומית.
ב-2011 היא השלימה את התואר הראשון במדע המדינה באוניברסיטת המדינה של דקוטה הדרומית.
ב-2006 נבחרה לבית הנבחרים של דקוטה הדרומית וב-2008 נבחרה לכהונה נוספת.
בנובמבר 2010 ניצחה בבחירות לבית הנבחרים של ארצות הברית והדיחה את חברת הקונגרס המכהנת מהמפלגה הדמוקרטית, סטפני הרסט סאנדלין, ברוב של 48% לעומת 46% ליריבתה.
ב-2012 נבחרה לכהונה נוספת ברוב של 57%, ב-2014 נבחרה לכהונה שלישית ברוב של 67%, ב-2014 לכהונה רביעית וב-2016 לכהונה חמישית ברציפות.
היא כיהנה כחברה בוועדה לענייני מיסים ותקציבים ועמדה בראש שדולת הנשים בבית הנבחרים.
87 החברים החדשים הרפובליקנים שהחלו בכהונתם בבית הנבחרים ב-2011 בחרו בנואם כאשת הקשר שלהם להנהגת המפלגה, ובכך היא הייתה לאישה השנייה בהנהגת המפלגה בבית.
על פי העיתון The Hill, תפקידה היה לדחוף את הנהגת המפלגה לבצע קיצוצים משמעותיים בהוצאות הממשלה הפדרלית ולסייע ליושב ראש הבית ג'ון ביינר לעמוד בציפיותיהם של החברים החדשים.
במרץ 2011, הציע חבר הבית מטקסס, פיט סשנס, את שמה של נואם כאחת מהמנהלים האזוריים של ועדת הקונגרס הלאומית של הרפובליקנים בבחירות 2012.
לאחר שנבחרה לקונגרס, המשיכה נואם בלימודיה באמצעות למידה מרחוק.
הוושינגטון פוסט כינה אותה כ"מתלמדת החזקה ביותר", על כך שהיא קיבלה נקודות זכות על תפקידה כחברת בית הנבחרים.
ב-2012 היא קיבלה תואר בוגרת אוניברסיטה במדע המדינה מאוניברסיטת דקוטה הדרומית.
ב-8 במרץ 2011, הכריזה נואם על הקמת הנהגת ועדת פעולה פוליטית בשם KRISTI PAC, שם המבוסס על ראשי תיבות בדיעבד של "Keeping Republican Ideas Strong, Timely and Inventive" ("לשמור על הרעיונות הרפובליקנים חזקים, עדכניים ומתחדשים").
היא הייתה בין חברי הבית החדשים שגייסו את הכספים המרובים ביותר ברבעון הראשון של אותה שנה, כאשר גייסה 169,000 דולר.
נואם אמרה שארצות הברית זקוקה ל"גישת כל-האפשרויות באנרגיה" שכוללת אנרגיה מתחדשת כמו אנרגיית רוח ושימוש באתנול, ובה בעת להבין את הצורך ב"תמהיל אנרגיה מאוזן, שישים קץ לתלותה של אמריקה בנפט מארצות חוץ".
נואם תמכה בקו צינור קיסטון ובקידוחים ימיים.
היא הייתה שותפה לקידומן של שלוש הצעות חוק שעל פי טענתה היו אמורות להפחית את תלותה של ארצות הברית בנפט ממקורות חוץ באמצעות הפסקת הדחיה של הקידוח במים עמוקים במפרץ מקסיקו וחידוש המכירה של זיכיונות הקידוח מול חופי וירג'יניה.
ב-2011 היא קידמה צעדים לעצירת מימון לסוכנות להגנת הסביבה עבור תקנים קפדניים יותר לזיהום אוויר של חלקיקי חומר.
נואם התנגדה להצעת החוק שהגיש הסנאטור מדקוטה הדרומית טים ג'ונסון שהייתה אמורה לייעד שטח של 48,000 אקרים (190 קמ"ר) של מישורי העשב הלאומיים של הבאפלו כחלק מהמערכת הלאומית לשימור אזורי טבע בראשיתי.
היא ציינה שהאדמות כבר מנוהלות כאזור נקי מכבישים באופן דומה לאזור טבע בראשיתי, וטענה ששינוי הגדרתן לאזור טבע בראשיתי יגביל בהמשך את גישתם של החוכרים אליהן ויסכן את זכויות הרעייה.
בשנים 2013–2015 הייתה נואם חברה בוועדת הכוחות המזוינים של בית הנבחרים, שם היא הייתה שותפה לעבודה על חוק סמכות ההגנה הלאומית.
מינויה לוועדה הועיל לבסיס חיל האוויר אלזוורת' בדקוטה הדרומית.
במרץ 2011 היא מתחה ביקורת על גישתו של הנשיא ברק אובמה בנוגע לתקיפה הצבאית הבין-לאומית בלוב, קראה לו למסור מידע נוסף בנוגע לתפקידה של ארצות הברית בעימות וההגדירה את הצהרותיו כמעורפלות ודו-משמעיות.
נואם התנגדה לחוק הגנת החולה וטיפול בר השגה (אובמה-קֶר), והצביעה בעד ביטולו.
לאחר שלא הצליחה בביטולו, היא ביקשה למחוק אותו תוך שמירה על צעדים כמו חוק שיפור הבריאות לאינדיאנים, והסעיף בחוק שמאפשר להורים להשאיר את ילדיהם בביטוח הבריאות שלהם גם לאחר שמלאו להם עשרים.
היא ביקשה להוסיף סעיפים כאלו לחוק הפדרלי כמו הגבלות על תביעות רשלנות רפואית ומתן אפשרות למטופלים לרכוש תוכניות ביטוח רפואי במדינות אחרות.
היא תמכה בקיצוצים במימון המדיקאייד שהוצעו על ידי יושב ראש ועדת התקציב של בית הנבחרים, הרפובליקני פול ראיין.
מחקר העלה שצעד שכזה עשוי היה להפחית את התועלת שהפיקו מטופלי מדיקאייד בדקוטה הדרומית ב-55 אחוזים.
נואם תמכה בצו הנשיאותי 13769 של הנשיא דונלד טראמפ שהישעה את תוכנית הפליטים של ארצות הברית ל-120 ימים ואסר את כניסתם לארצות הברית של בעלי אזרחות של שבע מדינות בעלות רוב מוסלמי למשך 90 ימים.
היא אמרה שהיא תמכה באיסור זמני על קליטת פליטים מאזורים מוכי טרור, אך "לא התייחסה לשאלה אם היא תומכת בהיבטים אחרים של הצו, שהובילו למעצרם של תושבים ששוהים בארצות הברית כחוק כמחזיקי כרטיס גרין קארד ואנשים בעלי אזרחות כפולה כאשר הם נכנסו מחדש לתחומי ארצות הברית".
ב-2017 השתתפה נואם בוועדה בה נוהלו דיונים על העברת חוק הפחתות מס ומשרות , שבו היא הציגה מתון קיצוץ מס ממוצע של 1,200 דולר לכל משפחה בדקוטה הדרומית.
ב-2018 דווח שנואם תמכה ברעיון של חברי "ועידת החרות" השמרניים לצרף את הצעת החוק שלה למיסוי על מכירות אונליין לחבילת מימון ממשלתית כחלק ממכלול אחד.
התנהל דיון בבית המשפט העליון של דקוטה הדרומית שהיה קשור לדרישה מקמעונאים מחוץ למדינה לגבות את מיסי המכירה שלהם.
נואם אמרה שניתן לדרוש מהעסקים בדקוטה הדרומית (ובהרחבה, עסקים ברמה לאומית) "לעמוד בדרישות של אלף חוקי מס שונים ברמה הלאומית ללא הכלים הדרושים לכך", והוסיפה שהצעת החקיקה שלה מספקת את התיקון הנחוץ.
נואם הגדירה את הגרעון התקציבי כאחת הסוגיות החשובות שניצבו בפני הקונגרס.
היא הייתה שותפה להצעת החוק שדרש שסך כל ההוצאה בכל שנה תקציבית לא יעלה על סך ההכנסות.
היא הביאה את הסוכנות להגנת הסביבה, המחלקה לענייני חיילים משוחררים, מדיקאייד, מיזמים לרכבת מהירה, סחר בפליטות וסבסוד מערכת הרכבת התחתית של וושינגטון כדוגמאות לתוכניות פדרליות שבהן היא הייתה מעוניינת לראות קיצוצים.
ב-2011 ציינה נואם שהיא תצביע בעד העלאת תקרת החוב הלאומית, אך רק אם "היא תהיה קשורה לרפורמות תקציביות שישנו את האופן בו אנו מוציאים את הדולרים שלנו וכיצד וושינגטון די.
זה לא יוכל להיות אך ורק קיצוץ חד פעמי".
בסופו של דבר היא הצביעה בעד חוק בקרת התקציב של 2011, שאפשר לאובמה להעלות את תקרת החוב בתמורה לקיצוצים בתקציב שעליהם תחליט ועדה דו-מפלגתית.
היא גם הביעה את רצונה לבטל את מס הירושה, להפחית את מס התאגידים, ולפשט את חוקי המס.
היא טענה שאין להעלות מיסים כדי לאזן את התקציב.
ב-14 בנובמבר 2016 הודיעה נואם על כוונתה להתמודד בבחירות על משרת מושלת דקוטה הדרומית ב-2018, ולא להתמודד על תקופת כהונה נוספת בבית הנבחרים.
בבחירות המקדימות של המפלגה הרפובליקנית שהתקיימו ב-5 ביוני 2018, היא הביסה את התובע הכללי של המדינה, מרטי ג'קלי, בהפרש של 56 מול 44 אחוזים.
בבחירות הכלליות היא ניצחה את מועמד המפלגה הדמוקרטית, בילי סאטון, בהפרש של 51 מול 47.6 אחוזים.
ב-5 בינואר 2019 הושבעה קריסטי נואם כמושלת דקוטה הדרומית ה-33, האישה הראשונה שנבחרה לתפקיד מאז כינון המדינה.
ב-12 בנובמבר 2021 הכריזה נואם על כוונתה להתמודד על תקופת כהונה שנייה כמושלת.
חמישה ימים לאחר מכן הכריז חבר בית הנבחרים של דקוטה הדרומית, הרפובליקני סטיבן האגארד, שגם הוא יתמודד על משרת המושל נגד נואם.
ב-1 בפברואר 2022, הודיע מנהיג סיעת המיעוט בבית הנבחרים של דקוטה הדרומית, ג'יימי סמית', על כוונתו להתמודד על מועמדות הדמוקרטים למשרת המושל.
בסופו של דבר, ניצחה נואם את סמית' בבחירות הכלליות כאשר זכתה ב-62 אחוזים מהקולות מול 35 האחוזים שקיבל סמית'.
על אף תחזיות למרוץ תחרותי, ניצחה נואם ב-17 מחוזות שבהם זכו הדמוקרטים לרוב בבחירות הקודמות, וקבעה שיא של מספר הקולות הגדול ביותר שקיבל עד אז מועמד למשרת המושל.
עוד כאשר היא התמודדה על כהונתה הראשונה בבית הנבחרים, היא זכתה בתמיכת הקבוצה נגד ההפלות על שם סוזן ב.
נואם חתומה על כמה הצעות חוק שמגבילות הפלות, באומרה שהצעות חוק אלו "יכו את מבצעי ההפלות בדקוטה הדרומית".
היא גם אמרה "שגוף איתן וגדל בהתמדה למחקר רפואי מספק עדויות שעוברים יכולים לחוש, לחשוב ולזהות קולות מתוך הרחם.
גם הם אנשים, וחובה לתת להם את אותו הכבוד הבסיסי כמו כל אחד אחר".
בעקבות פסק דין דובס נגד הארגון לבריאות נשים בג'קסון, שהפך על פניו את פסק דין רו נגד וייד, הפכה דקוטה הדרומית לאחרת המדינות הראשונות שחוקקו חוק בלתי ניתן לאכיפה לאיסור על הפלות, שמגדיר מקרים יוצאים מן הכלל רק כאשר חיי האם בסכנה.
כאשר נשאלה נואם על המקרה של ילדה בת עשר שנאנסה באוהיו ונסעה לאינדיאנה כדי לבצע שם הפלה , היא אמרה שהיא לא תתמוך בשינוי החוק כדי להתיר יוצאים מן הכלל של קורבנות אונס, בהסבירה שהיא לא "מאמינה שמצב טרגי צריך להיות מונצח על ידי טרגדיה אחרת".
בתגובה למחאות נגד קו צינור קיסטון, שיתפה לשכתה של נואם פעולה עם חברת האנרגיה TC Energy לחקיקת חוק נגד מחאות, שעליו חתמה נואם במרץ 2019. החוק התיר מימון לכיסוי עלויות השיטור באירועי המחאה.
חוק נוסף הועבר לגיוס מימון עבור הטלת עונשים אזרחיים על ייעוץ, ניהול, או עידוד השתתפות במהומות.
כתוצאה מכך אסרה שמורת האינדיאנים פיין רידג' על נואם להיכנס לשטחה.
ארגון איכות הסביבה מועדון סיירה, וקבוצות אחרות, הגישו עתירות נגד החוקים, בטענה שהם הפרו את התיקון הראשון לחוקת ארצות הברית בכך שהם עודדו את המדינה לתבוע מפגינים.